เจลลีร็อกเกต

เจลลีร็อกเกต () วงดนตรีดรีมป๊อบและอิเล็กทรอนิกส์ร็อคสัญชาติไทย เป็นวงดนตรีอิสระ แต่งเพลงและทำดนตรีเองทุกขั้นตอน สมาชิก 3 คน เป็นผู้หญิงทั้งหมด ประกอบด้วย ปั้น - นลพรรณ อัมพุช นักร้องนำ, ภัค - ณภัค นิธิพัสกร ทำหน้าที่แต่งเพลงกับเล่นคีย์บอร์ด และ โม - ชุติกาญจน์ อิสสระเสรี มือกีต้าร์ แต่งเพลง และ Mixing Engineer ของวง

 ประวัติ 
จุดเริ่มต้นของวงเกิดขึ้นในปี พ.ศ. 2556 ด้วยการนำเพลงสากลที่มีชื่อว่า Empire State of Mind ของ Alicia Keys มาขับร้องในแบบฉบับของตัวเองEmpire State of Mind by Jelly Rocket คำว่า Jelly Rocket มีที่มาจากการที่สมาชิกในวงชอบทานไอศกรีม เริ่มมีผลงานครั้งแรกในปี พ.ศ. 2557 จากเพลง How Long เป็นเพลงที่แต่งโดยภัค พูดถึงการคิดถึงใครสักคนและไม่ได้พบกันเป็นเวลานาน โดยแต่งเนื้อร้องเป็นภาษาอังกฤษทั้งหมด เพราะเห็นว่าการเขียนเพลงเป็นภาษาไทยค่อนข้างยากในเรื่องของวรรณยุกต์และสระสัมภาษณ์วง Jelly Rocket โดย Guitarthai เพลงนี้ถูกนำมาเป็นเพลงประกอบโฆษณาที่ชื่อว่า "Lalin"LALIN : รอยประทับของอาร์มสตรอง ต่อมาได้ปล่อยเพลงที่มีเนื้อร้องเป็นภาษาไทย ชื่อเพลง ลืมJelly Rocket กับเพลง "ลืม" และ "How Long" จากนั้นได้ปล่อยเพลงออกมาเรื่อยๆ เช่น อิ่มใจ, เจ้าเหมียว, Under the Mistletoe เป็นเพลงประกอบโฆษณาของขวัญ The Gift

ต่อมาได้เข้าร่วมโครงการของ "Converse Rubber Tracks Bangkok" เป็นโครงการที่เปิดโอกาสให้นักดนตรีหน้าใหม่จากทั่วโลกได้ทำงานกับมืออาชีพทางดนตรี โดยทางวง Jelly Rocket ได้อัดเสียงร้องในเพลง Stay กับค่าย Smallroom เป็นอีกหนึ่งเพลงที่มีเนื้อร้องเป็นภาษาอังกฤษJelly Rocket Shooting Off ต่อมาในปี พ.ศ. 2558 ช่วงปลายเดือนมกราคม เพลง "ลืม" ถูกนำมาถ่ายทอดในรูปแบบมิวสิกวิดีโอ พูดถึงความรักที่ไม่สมหวัง และในปี พ.ศ. 2559 ช่วงปลายเดือนกันยายน เพลง Stay ถูกนำมาเรียบเรียงดนตรีใหม่และถ่ายทอดในรูปแบบมิวสิกวิดีโอ พูดถึงเวลาที่ใกล้จะหมดแล้ว แต่ยังอยากให้เขาอยู่กับเราต่อ ช่วงปลายเดือนพฤศจิกายนปีเดียวกัน เพลง This is Real ถูกนำมาถ่ายทอดในรูปแบบมิวสิกวิดีโอ เป็นเพลงที่มีเนื้อร้องเป็นภาษาอังกฤษเกี่ยวกับความรักของหนุ่มสาวที่ไม่มีทางเป็นไปได้ แต่ก็ปล่อยให้ความรักเกิดขึ้นโดยไม่สนใจสิ่งรอบกาย จากนั้นทางวงได้มีการเปิดจองอัลบั้มรวมเพลงภาษาอังกฤษขึ้นมาอีกด้วย"This is Real" ความรักที่เกิดขึ้นจริงจาก Jelly Rocket

วันที่ 14 มกราคม พ.ศ. 2560 ได้มีการจัดคอนเสิร์ตของตัวเองเป็นครั้งแรกโดยใช้ชื่อว่า "Lucid Dream Concert" ที่ Live RCA กรุงเทพมหานคร โดยการร่วมมือกับ Malama Collective พร้อมกับการจำหน่ายอัลบั้มเต็มเป็นครั้งแรก โดยใช้ชื่ออัลบั้มว่า Lucid Dream ช่วงกลางเดือนกุมภาพันธ์ได้ปล่อยเพลง เก็บไว้ ซึ่งพูดถึงภาพเรื่องราวเก่าๆ เป็นความโหดร้ายที่ไม่อาจลืมเธอ ทำได้เพียงเก็บซ่อนความรู้สึกเอาไว้ไม่กล้าบอกใคร โดยเป็นการถ่ายทอดในรูปแบบมิวสิกวิดีโอ ซึ่งส่วนใหญ่เป็นภาพบรรยากาศและความทรงจำจากสถานที่ต่างๆ ตอนที่วง Jelly Rocket ไปแสดงคอนเสิร์ตที่ประเทศญี่ปุ่นJelly Rocket - เก็บไว้ Official Music Video

สมาชิก

 ปั้น - นลพรรณ อัมพุช สำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย 
 ภัค - ณภัค นิธิพัสกร มีชื่อเดิมว่า จุฑาภัคธ ตั้งไพบูลเวชกิจ สำเร็จการศึกษาจากวิทยาลัยดุริยางคศิลป์ สาขาวิชาดนตรีแจ๊ส (เกียรตินิยมอันดับหนึ่ง) มหาวิทยาลัยมหิดลรายนามผู้สำเร็จการศึกษาระดับปริญญาตรี วิทยาลัยดุริยางคศิลป์ ประจำปีการศึกษา 2558 เป็นผู้อยู่เบื้องหลังและเล่นเปียโนประกอบเพลง กาลเวลาพิสูจน์คน ให้กับวง Cocktailกาลเวลาพิสูจน์คน Feat.ไมค์ ภิรมย์พร - COCKTAIL (Official MV) 
 โม - ชุติกาญจน์ อิสสระเสรี สำเร็จการศึกษาจากวิทยาลัยดุริยางคศิลป์ สาขาวิชาเทคโนโลยีดนตรี มหาวิทยาลัยมหิดล นอกจากเป็นนักดนตรีแล้วยังรับราชการตำรวจด้วย

อัลบั้ม
Lucid Dream (ออกจำหน่าย 14 มกราคม พ.ศ. 2560)อัลบั้มเพลงของ Jelly Rocket
สังกัด อิสระ
How Long
Stay
อิ่มใจ
ลืม
This is Real
จางหายไป
เจ้าเหมียว
ไม่พอ
เก็บไว้
พักสักที

 ซิงเกิ้ลเพลง 
 ปี วันที่เผยแพร่ ชื่อเพลง หมายเหตุ อัลบั้ม 2557 19 เมษายนHow LongJelly Rocket - How Long, Howl Long : Howl : Pet & Creative Magazine เพลงประกอบโฆษณา Lucid DreamJelly Rocket - MALA.MA 29 กันยายนStay 2558 31 มกราคมลืมJelly Rocket - ลืม (Forgotten) Official Music Video - 7 พฤศจิกายนเจ้าเหมียวเพลงประกอบภาพยนตร์ 24 ธันวาคมUnder the Mistletoe เพลงประกอบโฆษณา - 2559 13 กุมภาพันธ์อิ่มใจ - Lucid Dream 21 กันยายนStayJelly Rocket - Stay Official Music Video เรียบเรียงดนตรีใหม่ 25 พฤศจิกายนThis is RealJelly Rocket - This is Real Official Music Video - 2560 19 กุมภาพันธ์เก็บไว้   8 สิงหาคมไม่พอJelly Rocket - ไม่พอ Official Music Video 31 ตุลาคมจางหายไป

 คอนเสิร์ต 
 Lucid Dream Concert (14 มกราคม พ.ศ. 2560)

สถานที่: Live RCA, กรุงเทพมหานครJelly Rocket Lucid Dream album release party

ผลงานอื่น
 Jelly Rocket นำเพลง ย้อนเวลา ของวง Scrubb และวง Scrubb ได้นำเพลง ลืม ของวง Jelly Rocket มาขับร้องในแบบฉบับของตัวเอง เป็นการร่วมมือกันระหว่างศิลปินรุ่นพี่และรุ่นน้อง ต่างค่าย ต่างแนว เพื่อเปิดมุมมองและแลกเปลี่ยนความคิดทางดนตรีในชื่อ "Fungjai Crossplay"Fungjai Crossplay - Fungjai
 Jelly Rocket เคยเล่นดนตรีเป็นวงเปิดให้กับวง Yellow Fang ที่เมืองชิบูย่า ประเทศญี่ปุ่น และได้รับเชิญให้เข้าร่วมแสดงในงาน "Asia Music Festival" ที่เมืองฮะมะมะสึ ประเทศญี่ปุ่นA Girl We Love : ทำความรู้จัก Jelly Rocket 3 สาว dream pop ผู้สร้างทุกอย่างด้วย 2 มือ
 Jelly Rocket ขับร้องเพลง How Long ประกอบละครชุดเรื่อง "Dreamtective" ซึ่งออกอากาศในปี พ.ศ. 2561Jelly Rocket - How Long Ost. Dreamtective
 ในปีพ.ศ. 2561 Jelly Rocket ได้เข้าชิงรางวัลศิลปินหน้าใหม่ยอดเยี่ยม จากสีสัน อะวอร์ดส์ ครั้งที่ 29

รางวัล
 Popular Artist (ศิลปินยอดนิยม) จากงานประกาศรางวัล "Fungjai Awards 2016"Fungjai Awards 2016 - fungjaizine
 Popular Album (อัลบั้มยอดนิยม) จากงานประกาศรางวัล "Fungjai Awards 2017"Fungjai Awards 2017 งานประกาศรางวัล เพื่อชุมชนคนดนตรี ที่สร้างสรรค์ผลงานดีในปี 2017

 อ้างอิง 

หมวดหมู่:กลุ่มดนตรีไทยในยุค 2010
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:วงกลุ่มสามสัญชาติไทย